  Туспуктэм: Наталия Сильвестрова Наталия Сильвестрова Ижкарын Россиысь Кун Дуамлэн туризмъя но туризм инфрасӧзнэтэз азинтонъя кенешонэз ортчоз. Со сярысь Кун Думаын Удмуртилэсь депутат Лариса Буранова Телеграм-каналаз ивортӥз. 10-тӥ тулыспалэ депутататъёс, туризмез азинтон удысын ужась федерал ёзэтъёслэн ыстэм муртъёссы котрес ӝок сьӧрын люкаськозы. « Вашкала дунлыкъёсты но сям-йылолъёсты утён но азинтон, кызьы со уж улосвылэз азинтыны юрттэ – туннэ со туж асдыръем ужпум луэ, кудзэ комитет асьме азе пуктӥз » Лариса Буранова, Кун Думаын Удмуртилэсь депутат Со сяна, депутатъёс Ижкарен тодматскозы, М. Т. Калашников нимо музее вуылозы. Озьы ик «Пельняньлэн дунневыл нуналэз» фестивале пыриськозы, удмурт пельнянь, перепеч но табань веръялозы. Тегъёс: Удмуртия Ижкар Туризм  